Cesarhanmun/geonobi-data huggingface dataset:
地名: 光州 (全羅道, 牧)
年: 1814.0

○禮曹, 以各式年京外忠、孝、烈狀報政府, 分等抄啓。 忠臣旌閭秩。
                【京居故學生李興植, 辛未西賊時, 從其兄祜植, 郭山任所及賊突入奮罵遇害。】
              孝子旌閭秩。
                【京居故府使沈養之, 故庶尹丁志德, 故良人池道榮, 故副正申韺, 故都正黃運祚, 贈敎官李復運, 故學生韓光益, 故童蒙愼根秀, 水原府故正言崔道文, 故進士崔受復, 積城庶人李厚孫, 鎭岑故士人柳東爀, 全州故士人趙大壽, 延安故官奴李昌梅, 安邊故學生柳仁淸, 咸興故學生朱欽烈。】
              孝婦旌閭秩。
                【豐川閑良朴震杓母崔姓, 原州故業儒李童錫妻金氏。】
              烈女旌閭秩。
                【京居故士人申錫殷妻愼氏, 故士人沈宅模妻李氏, 故將仕郞朴敬植妻郭氏, 故學生李明誠妻韓氏, 故學生趙旭永妻洪氏, 故出身徐命俊妻金姓, 故學生李羲龜妻兪氏, 故學生南秉憲妻徐氏, 故通德郞鄭昇燠妻李氏, 士人愼師一妻元氏, 故學生許晩妻李氏, 士人權仁壽妻李氏, 故學生尹佐烈妻李氏, 開城府故士人林景立妻朴氏, 故副司果劉順龍妻張氏, 水原府故下吏羅繼述妻朴姓, 故旗牌官朴奎淵妻兪姓, 始興故學生柳最寅妻金氏, 永平故學生金學禮妻成氏, 陽川故士人權攸妻丁氏, 公州贈參判崔相奎妻文氏, 淸安故士人洪在範妻金氏, 天安故良人白東齊妻崔姓, 臨陂故士人趙益淳妻金氏, 金堤故士人李晩得妻朴氏, 光州故閑良吳次培妻白姓, 法聖故閑良宋允之妻朴姓, 古阜故士人李始采妻柳氏, 大丘故士人李咸厚妻尹氏, 永川故良人朴千億妻崔姓, 聞慶故士人鄭渭妻申氏, 英陽故士人李壽延妻李氏, 居昌故士人卞東賢妻李氏, 靈山故學生裵允徽妻權氏, 昌原故業儒朴擎天妻裵氏, 慶州故士人崔宗白妻鄭氏, 楊口故學生鄭橒厦妻朴氏, 洪川故士人閔建洙妾李姓, 安峽故學生李㫼妻李氏, 春川故士人崔瑞妻李氏, 海州故士人李尙祖妻梁氏, 黃州故士人安得濟妻金氏, 瑞興故閑良嚴東延妻吳姓, 義州故士人白允希妻趙氏, 成川故學生金大白妻金氏, 故學生洪尙一妻朴氏, 順川故學生李昌國妻金氏, 嘉山故學生金仁識妻吳氏, 安北兵營吏金錫履妻金氏, 厚州鄕人元光華妻姜氏, 鏡城故學生玄啇枻妻鄭氏。】
              孝女旌閭秩。
                【大丘故士人李咸厚兩女兒。】
              忠臣贈職秩。
                【居昌故監務李智活, 端宗遜位, 棄官自靖者也。 溫陽故士人姜玳, 戊申逆變, 倡義討賊者也。 晋州故義兵將許國柱, 倭變倡義入守晋陽者也。 慶州故奉事白
                  以昭, 倭變倡義丁酉戰亡者也。 慶山故參議張夢紀, 倭變倡義殉節於唐橋之戰者也。】
              孝子贈職秩。
                【京居故通德郞金義集, 故學生尹恒東、李羲龜、南鏽, 水原府故士人金星烈, 開城府故士人韓道奕、禹得龍, 富平故衛率南淵, 洪陽故進士李彪, 藍浦故通德郞李基商, 報恩故僉知黃遇河, 故士人宋保相, 沃川故士人鄭利濟, 鎭岑故士人李乘, 牙山故士人朴履和, 長興故士人趙碩泰, 全州故郡守李汝忠, 興陽故士人秦聖夏, 羅州故士人羅尙紀, 彦陽故進士徐錫麟, 金山故士人曺世龍, 安義故學生愼守沉、知禮故學生李衒績, 晋州故學生鄭鉉毅, 安東故生員申光集, 平海故士人黃命圭, 洪川故士人閔光魯、閔百珍, 春川故學生韓德祚, 海州故士人金百源, 長淵故士人白鴻儀。】
地名: 光州 (全羅道, 牧)
年: 1822.0

○禮曹以各式年京外忠、孝、烈、狀報政府, 分等抄啓。 忠臣旌閭秩。
                【京居贈參議李士珪, 丁丑虜亂扈從沁都, 殉節者也。】
              孝子旌閭秩。
                【京居故通德郞兪彦淳, 故郡守鄭維, 故士人李堂九, 故折衝宋奎輝, 開城府故士人秦景舜、梁濟均, 忠原故童蒙洪此奇, 永同故士人金良榘, 藍浦故通德郞李基周, 全州故郡守李汝忠, 扶安故士人金履孝, 迎日故士人金仁學, 三陟故學生洪啓夏, 平壤故參奉金宗澤, 咸興故學生李益孫, 富寧武人鄭彭重, 安邊故士人金彦濟。】
              孝女旌閭秩。
                【京居故學生李維妻金氏, 楚山故士人尹基顯妻金氏。】
              孝婦旌閭秩。
                【溫陽故士人李培夏妻南氏, 江界無役宋泰文妻申姓。】
              烈女旌閭秩。
                【京居故學生尹致準妻林氏, 故學生黃奎鈾妻許氏, 故進士權賚妻李氏, 故僉正李秉淳妻金氏, 故學生朴齊衡妻李氏, 故折衝皮尙一妻尹氏, 故學生林日淳妻尹氏, 故學生趙漢錫妻權氏, 贈參議李士珪妻李氏, 故將仕郞安國均妻李氏, 故折衝金順孫妻金氏, 故吏姜寬得妻方姓, 開城府故士人金履瑞妻梁氏, 故士人玄錫祺妻金氏, 廣州府故學生金致彦妻趙氏, 江華府故劉義泰妻河氏, 木川故通德郞金義淵妻李氏, 淸州故士人李集璜妻李氏, 靑陽故良人李重馥妻金姓, 稷山故良人李士玉妻白姓, 全州故士人宋規煥妻安氏, 玉果故良人金夢愛妻金姓, 錦山故士人朴希默妻金氏, 光州故士人崔弘淳妻申氏, 淸道故士人李宅俊妻郭氏, 蔚山故學生許塾妻李氏, 山淸故士人閔百祿妻盧氏, 河東故士人崔浩妻金氏, 其女兄故士人金尙讃妻金氏, 寧海良人金文在妻私婢一烈, 襄陽故士人鄭用觀妻申氏, 三陟故良人崔明倫妻朴姓, 原州故通德郞朴東肇妻李氏, 洪川故士人許殷洙妻李氏, 長淵故士人金在重妻李氏, 載寧幼學康彛根妻李氏, 平壤故士人張禮維妻李氏, 館軍朴允建妻朱姓, 殷山故士人李再倜妻金氏, 成川故良人李廷沃妻趙姓, 德源故武人南允福妻李氏, 咸興故士人朴尙駱妻金氏。】
              孝子贈職秩。
                【京居故進士金善民, 任㠎。 故通德郞申晧, 開城府故士人金彦璋, 公州故士人閔鎭運, 木川故通德郞金義淵, 〈天〉安故同知李大亨, 淸州故通德郞李尙復, 扶餘故士人黃載謙, 全州故別將金養直, 故士人金亨福, 光州故士人金光儁, 其弟故士人光源, 永川故士人李時復, 淸道故士人李宅俊, 寧越故學生嚴健中, 橫城故幼學申昅, 其弟故同知
                    
                  , 谷山故士人韓錫龜。】
地名: 光州 (全羅道, 牧)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 綾州 (全羅道, 牧)
年: 1729.0

○憲府
                【執義姜必慶。】
              申前啓, 不允。 又啓: "各宮、各司奴婢之在各邑者, 推刷之際, 疑其欺蔽, 雖久逃、已死之人, 皆不得頉下, 徵貢如舊, 故侵及白骨, 害遍隣族, 請分付各道道臣釐正。" 批曰: "各別申飭其弊端。" 諫院
                【正言沈星鎭。】
              申前啓, 不允。 又啓: "前府使韓聖欽, 曾在會寧時, 與賊晟、賊徵, 多有綢繆之跡。 旣是逆賊之至親, 而其行跡之可疑又如此, 請亟命絶島定配。 綾州牧使朴鏜, 勿論當初處義之如何, 頃日筵中, 旣有處分斑駁之論, 聖敎亦以爲然, 而冒沒赴任, 請罷職。 章陵參奉南
              藉身賊徵, 濫通蔭路, 請削去仕版。" 幷依啓。
地名: 綾州 (全羅道, 牧)
年: 1761.0

○丙午/上御景賢堂, 引見大臣備堂。 上命秋曹堂上入侍, 持入羅州等邑御寶僞造罪人及綾州香祝盜賊罪人文案。 上曰: "白首暮年, 何心決大辟於童騃蠢蠢小民乎? 命僞造罪人減死定配, 香祝盜賊兒奴兒婢, 或定配或決杖放送。 刑曹參判李之億曰: "臣爲法官, 不得斷以一律, 請待罪。" 上曰: "勿待罪。" 鄭彦儒曰: "後弊所在, 如此之律, 斷不容貸之意, 須示八道好矣。" 上曰: "參判之言得體矣。"
地名: 綾州 (全羅道, 牧)
年: 1788.0

○領議政金致仁言: "獻納柳匡天, 疏請變通官制, 其說有可採。" 上問武臣之爲守令, 始自何時。 致仁對曰: 攷之掌故, 昉於金安老當路之時也。 上曰: "洗馬素稱蔭仕淸選, 而古之士子, 猶皆恥之。 今則卿相子弟, 皆以蔭塗爲自便之妙逕, 雖由世故多端, 人思趨避, 而亦可見世道之寒心也。 文臣則三年大比, 名以出身, 一不需用。 便同積薪。 大非設科取士之本意。 蔭武窠守令, 不可一切交差。 繼自今略加矯革, 天之生才, 本不擇地, 而庶孽登科者, 擧未免枯項黃馘, 我國規模, 終近狹隘。 今則便成防閑, 雖不可蕩然, 物無終棄, 理宜通變。" 致仁請先從蔭、武守令, 減其窠額, 次減蔭官初仕之窠。 命與諸大臣, 商議以聞。 至是, 備邊司啓言: "八路各邑, 摠爲三百三十有二, 而武窠九十, 蔭窠一百七十九, 文窠只四十三, 幷計文武交差窠, 亦不滿七十, 則文之積滯, 卽此可知, 而武員旣多, 均有抑鬱之弊, 蔭路已廣, 猝無區處之道, 此等事勢, 不可不念。 若以蔭武十五窠, 除作文窠, 則在蔭武, 不至大失, 在文官, 實非少補, 而堂上幾窠、堂下幾窠, 惟在銓部酌定。 第念文官除吏, 無邑不可, 今因十五窠之加數永定, 不擬他窠, 則用人之道反狹, 尤乖政格, 更宜申飭銓曹。 治郡之才, 豈必文不如蔭? 而特以遞易頻數, 凡有弊局, 以文窠作蔭窠者, 間多有之。 如綾州、豐基等邑是已。 旣增文窠, 宜恤數遞, 一依蔭官例, 堂下則準三十朔後, 始許遷轉, 如有聲績, 以次陞差, 然後方可責效。 未通淸文官內遷, 旣無其路, 數遞雖非可憂, 只取疏滯之名, 苟忽愼簡之方, 則流弊難言。 亦宜嚴飭, 使擇人振淹之道, 毋至偏廢。 參下察訪之竝陞參上, 諸道都事之差遣侍從, 俱多掣礙, 不可施行。 臺疏又言糶糴之弊, 而吏逋徵民, 以錢分糶, 竝當申禁。 吏奴糶糴之別設庫舍, 未足爲防奸之要道。 湖南諸邑, 不爲遍設漕倉者, 一則軫江民之生理也, 一則念船材之難繼也, 有難遽議。" 竝從之。
地名: 綾州 (全羅道, 牧)
年: 1793.0

○湖南暗行御史鄭東榦復命, 進書啓, 上召見, 命吏、兵曹堂上, 登筵覆啓。 順天府使洪述祖, 以賑政治績, 爲一路最, 陞擬牧使。 興陽縣監李性重、龍潭縣令李勉輝, 俱以善治陞敍。 綾州牧使尹耆東、礪山府使金命益、全州判官趙翼鉉、任實縣監李潤瑞、樂安郡守洪采疇、南平縣監宋欽書、康津縣監成彦檝, 俱以不治, 勘罪有差。 先是, 道臣權&#x277D3;書長興府使元永胄殿最, 有間隙看書之目, 上以人非郤縠, 宜責浮文, 特置之下考。 至是, 御史言其賑政可尙, 上特命蕩滌檢擬, 以示弦韋。 別單曰: "羅州私奴判乭乘船出海, 渰死於草蘭島。 其妻崔聞訃, 往海島求屍, 終不得, 晝夜號哭, 常言待終祥溺死, 以從亡夫。 旣終祥, 崔具饌行祭, 謂以散飯, 出去浦邊, 久不還歸, 其子婦急往見之, 留屨浦岸, 溺死已久, 而貞心烈行, 誠甚卓然。" 禮曹覆奏, 請施給復之典, 從之。
地名: 綾州 (全羅道, 牧)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 南原 (全羅道, 都護府)
年: 1409.0

○杖前定州牧使李斯剛六十, 罷南原府使吳湜職。 斯剛有祖上兩邊不當屬公奴婢, 招隱役使久矣。 及聞新法屬公奴婢在逃者, 本主捕告充賞, 反以新得爲辭, 告官受賞, 猶爲不足, 更以捕覓之功, 告狀于南原府, 湜不察其僞, 加賞一口。 事覺, 議政府令刑曹核實, 請斯剛瞞官僥利及湜昏昧濫賞之罪。
地名: 南原 (全羅道, 都護府)
年: 1412.0

○甲戌/流監察金滋于南原府。 初, 滋以軍資監請臺, 向興福寺, 有人走者, 童子截路而去, 爲臂所觸仆地, 傷面流血。 滋執走者詰之, 上黨君
              李薆之奴也。 薆隨至興福寺中門下馬, 使軍資監令史, 傳言於滋曰: "執予奴, 予有過歟?" 滋遣令史答之, 薆復曰: "我當入見乎? 監察出見我乎?" 令史將命未入廳, 薆親入, 滋下庭揖, 薆答揖, 乃曰: "我十八爲監察, 幾至三年, 如此禁亂, 非職也。 乃何不饒老監察耶?" 言訖而出, 其奴隨去。 滋以爲: "予之辱命至此, 且此請臺, 亦非及時事也。" 罷仕而來, 告於大司憲柳廷顯。 廷顯進言: "薆輕入請臺所, 且其言不遜, 非義也。" 上驚曰: "其童無乃死歟?" 廷顯對曰: "死否未知。" 上曰: "其童安在?" 對曰: "其族親抱去。" 上曰: "監察非辱命, 薆輕身以進, 是乃辱命也。 滋今日仕乎?" 對曰: "未也。" 上曰: "滋胡不仕乎? 卿以爲如何? 予則以爲薆雖失於輕進, 然旣進矣, 爲滋者, 卽出外告其由, 還入行公後來告可也。 何不行公務而遽還耶?" 遂傳旨承政院曰: "進軍資監請臺令史及傳語令史, 問其失否。" 承政院卽問請臺令史, 乃曰: "上黨君奴子奔去, 適有童被觸仆地面, 實不傷也。" 又問傳語令史, 其言同。 院具聞, 上曰: "細問, 毋令令史輩更有他言。" 於憲司更問, 亦無異辭。 司憲府上疏曰: "薆以駙馬之尊, 下馬興福門, 呼令史入告監察, 遂入請臺所, 以辱所司。 薆雖輕身失禮, 滋當顚倒出見, 乃淹留堂上, 駙馬到階, 然後下堂相接, 無尊尊之禮, 宜兩罪之。" 上曰: "上黨君雖有罪, 當議親議功也。 以尊就卑, 是爲卑屈, 豈可謂有罪耶? 監察在堂上望見, 以令史通其意, 倨慢無禮甚矣。" 命囚滋于巡禁司, 付處于南原, 從自願也。
地名: 南原 (全羅道, 都護府)
年: 1416.0

○命前全羅道水軍都節制使洪有龍
              南原付處。 先是, 命囚靑夫女之孫女召史及丁香于義禁府, 命參贊尹向、代言徐選爲委官, 與臺諫覈其所訟奴婢根脚。 丁香
              有龍之妾也。 以有龍强辨, 稱爲誤決, 竝下獄。 上傳旨六曹曰: "召史女所訟宜當, 明正戒後。" 且曰: "丁香奴婢之事, 非呈狀於司憲府, 亦非擊鼓申聞也。 但丁香揚言: ‘黃判書使用無根奴婢。’ 予聞此語, 下義禁府推之。 丁香已服罪, 而有龍猶以爲, 二條上位不知, 故下有龍憑問, 有龍亦已服招矣。" 乃命照律, 且曰: "事關宗社外, 宜從寬典。" 兵曹判書李原啓曰: "有龍雖不識理, 已爲宰相。 値憂旱之時, 亦宜恐懼, 乃欲以非爲是, 當如律施行。" 義禁府啓: "有龍罪照律, 當杖一百、徒三年。" 上以太祖元從功臣, 只令從自願付處。
地名: 南原 (全羅道, 都護府)
年: 1423.0

○刑曹啓: "全羅道
              南原住全上佐歐殺僧玄一罪, 慶尙道
              東萊住金天己歐殺船軍金哲罪, 按律俱應絞。 慶尙道
              尙州住私奴長守歐殺僧坦義罪, 按律以良賤相歐, 當斬。" 命各減一等。
地名: 南原 (全羅道, 都護府)
年: 1427.0

○刑曹啓: "南原囚奴其乙非、今音、金都羅、大衆伊謀殺主未成, 律該斬。" 從之。

○刑曹啓: "私奴尹古音龍, 逃往阿木河, 律該斬。 馬檢知情罪, 處絞。 南原囚李春敬, 奸其主申震女子, 處絞。 公州囚朴世, 敺殺其妻, 處絞。" 皆從之。
地名: 南原 (全羅道, 都護府)
年: 1428.0

○禮曹訪京外孝子順孫節婦以啓: "京城東部人幼學韓允雍, 大司成黃鉉女壻也。 性厚直, 父皐早歿, 事其母至孝, 晨而省, 午而問, 昏而定, 問衣燠寒, 隨節以供衣服。 一日三進母家, 雖雨雪不廢。 其侍側也, 溫言和色, 以安母志爲心。 或得珍味, 雖少必以饋母, 若有疾, 必嘗藥以進, 色憂達曙不寐。 中部人幼學李成蹊, 司直元之獨子也。 不離親側, 怡色柔聲, 出告反面, 晨昏定省, 不敢違志。 親得疾經年, 成蹊不食甘旨, 憂念不弛, 旁求藥餌, 盡誠治療。 二親連逝, 居憂六年, 一依《家禮》。 及返魂, 成影幀, 朝夕奉獻不怠, 薦新物以時, 誠孝至今如一。 家失火, 書籍貲産, 盡爲所燒, 先奉影幀以出, 俾免於火。 前錄事全忠禮, 父死, 寢苫枕塊, 唯歠糠粥, 不嘗美味。 喪畢, 奉神主, 朝夕必祭。 又事其母, 順志不違, 出告反面, 晨昏定省, 有疾則藥必先嘗, 如此至老不改。 京畿
              長湍人幼學裵弘湜, 母死, 不食三日, 大斂始食粥。 廬墳三載, 寢苫枕塊, 祈寒暑雨, 侍墓側終日, 旌表其門閭。 及父歿, 哀毁踰前喪。 安城人學生宋倫有兄三人, 倫以季子, 廬墓三年畢, 結廬墓傍, 素食省侍者, 又四年。 原平人幼學尹興智, 父死, 不食累日, 喪事一依《家禮》, 守墳三年, 歠粥不食菜果, 手自炊爨, 以供朝夕。 學生林自秀, 父死, 廬墳三年, 歠粥, 不寢茵席, 朝夕手自炊爨。 抱川人前廣興倉副丞鄭冕, 父母連逝, 廬墳六年, 與弟親負石, 築墻成砌, 晨夕必哭。 分奴婢貲産必均, 不敢以一毫加於己。 且泣曰: "生子願有室者, 父母之心也, 而二弟俱未得婚, 何以爲生?" 遂以己所分得貲産土田奴婢加給。 忠淸道
              大興人學生金順、前司正金可畏, 兄弟也。 遭父母喪, 歲適大饑, 順守母墳, 可畏守父墳, 織屨易粟, 躬自炊爨, 以終三年。 溫水人任山壽, 父母歿, 日擔土成墳, 守墳哭泣終六年, 每遇朔望必祭。 全羅道
              順天人幼學鄭江, 母歿, 父娶後妻。 江之家距父家五里許, 日三往問安, 雖盛暑雨雪不廢。 父日掃庭宇, 江每曉先父未起, 躬自灑掃, 以代其勞, 父在未嘗遠遊。 每鄕人宴集, 過時輒歸, 勸之留, 則曰: "未知家尊安否, 敢辭耳。" 嘗佩一囊, 得異味必盛之, 歸遺其父, 孝誠終始不懈。 父死, 食粥寢苫, 廬墓三年。 慶尙道
              咸昌人金難, 所居屋僅一間, 一日失火, 其母病不能起。 難冒火抱母以出, 俱爲火所爛, 母三日死, 難經年得愈。 蔚山人生員宋滔, 父母俱患宿疾, 侍藥十餘年, 父母間一歲連歿。 滔親負土石, 營墳喪制, 一從《家禮》, 不用浮屠法。 立祠堂以安神主, 焚香晨謁, 以時祭之, 得新物輒獻。 宜寧人前司正朴成德年九歲喪父, 及長遷葬, 白衣素食, 追服三年。 母年今七十三歲, 素患風疾, 成德侍藥不離側, 具甘旨以供。 或因軍務經宿於外, 則曰: "母老矣。" 不食魚肉。 居昌人幼學劉安, 年十五父歿, 身自炊爨, 以供朝夕, 擔土石營墳, 廬居三載, 終不怠。 母死, 又廬墓三年, 哀痛如父喪。 大丘人前散員張恃, 父歿旣葬七日, 始歠粥, 不食菜果, 苫塊以居, 不結廬。 執炊爨, 擔土石, 無不親躬, 哀慕三年, 常如侍殯之日。 母歿, 又廬墳三載。 一日夕奠, 有虎來吼, 略無懼色, 不去墓側。 黃海道
              白川人韓箕斗, 執心廉直, 父歿, 廬墓三年, 事母盡孝。 瑞興人幼學李甲耕, 母歿守墳, 伐木耕田, 以供朝夕。 父又沒, 連六年廬墓。 咸吉道
              北靑人前司直李甫家、學生申汝和, 竝居父喪, 守墳三年。 平安道
              撫山人學生金汝貴, 父母之喪, 俱守墳三年, 歠粥。 學生李天瑞, 父死廬墳, 得疾方劇, 不替朝夕, 以終三年。 江西人前正設判官朴侃, 以獨子守兩親墳各三載, 躬自炊爨供朝夕, 時至則哭泣盡哀。 每歲春秋, 親擔土加塚。 京畿
              安城人書雲正鄭均妻許氏, 年三十六夫歿, 守信以居, 日供甘旨, 以養其母。 每遇俗節及己生晨, 必獻壽。 癸卯甲辰年間, 疫疾大熾, 蒼赤亦臥, 許氏不畏病, 具饌奉母如平時, 己與母俱無恙。 後母死, 葬于家北, 朝夕必祭, 出告反面。 京城南部人司宰副正金允和妻李氏, 夫歿葬于抱川, 守墳三年。 京畿
              積城人節制使洪尙直妻文氏, 夫歿廬於墓側, 朝夕上食, 至大祥暫不離墓側, 制已終, 不忍遠離, 居近里, 每遇朔望及俗節必祭之。 忠淸道
              公州人學生朴漢生妻鄭氏年二十, 夫棄之, 娶他妻, 父母欲嫁之, 不從。 年三十, 其夫死, 父母又欲嫁之, 又不從。 洪州人監務李仲贇妻林氏, 早喪夫守節, 母歿守墳三年。 少監朴孟文妻趙氏年三十九夫歿, 守墳三年, 母歿又守墳。 全羅道
              全州人幼學崔以源妻李氏, 年十八夫死, 請于父母, 葬家側。 家甚貧, 賣貲産以供朝夕, 終三年後, 父母欲奪志, 日已定, 亡走舅姑家, 終守其節。 及第金九淵妻李氏, 年二十六夫歿, 居于近墓之地, 朔望必親祭, 隨母居十三年, 不進酒肉, 或時製襪, 燒于墓前, 如事存焉。 南原人戶長梁佃妻, 年二十八夫歿, 父母欲嫁之, 以誓自守, 不食魚肉葷菜。 潭陽人學生崔有龍妻, 年四十四。 歲戊辰倭寇大至, 有龍赴內廂防禦, 妻携二幼子, 匿巖下草莽中, 賊刦欲淫之, 固拒不從, 賊以槊刺殺之。 適隣人匿其傍, 見而哀之, 賊退收屍而葬。 濟州人中樞院副使李沈妻文氏, 年十九而嫁, 居三年, 沈如京, 無子獨居。 沈歿, 欲娶者多, 固守其節。 旌義人職員石阿甫里介妻無命, 年二十而嫁, 居九年夫死, 無子無父母奴隷, 甘心窮餓, 求婚者衆, 終不改節。 慶尙道
              慶州人茶房別監余伯壎妻尹氏年十九, 夫死無子, 又無奴僕, 家甚貧, 朔望親奠, 號泣終制。 其母欲奪志, 亡走舅姑家, 以全其節, 後服舅喪三年不怠, 至今奉祀。 黃海道
              谷山人知郡事李台慶妻姜氏年二十九, 台慶歿, 三年後四時祭享必誠。 判事曹允明欲娶之, 斷其髮不從。 象山君之子姜鎭又欲娶之, 及門亡匿, 又斷其髮, 親屬屢禁, 卽如京, 久之乃還, 供時祭如舊。 平安道
              陽德人幼學尹元常母, 年三十二夫死, 服喪三年, 每遇朔望祭, 不離墳側哀號。 有六子皆幼, 身親薪水之勞, 零丁獨居, 母與親族强欲奪之, 固拒之, 養姑二十年至孝, 姑歿斬衰三年。 撫山人記官乙奉母, 年三十三夫死, 喪三年畢。 母與親族欲奪志, 不從。 母年八十九, 奉養益虔。 夫死二十年, 每遇忌日, 輒被髮痛哭。 慶州訓導官尹統, 方在孩提父死, 及長, 每以不及事父爲恨, 事祖父如事父。 閔祖父年老, 侍側日短, 辭職歸, 晨昏定省, 常不離側, 奉養務適意。 及歿, 哀號不已, 廬墓傍, 蔬食二年, 時祭盡誠敬, 事之如生焉。" 命下吏曹。
地名: 南原 (全羅道, 都護府)
年: 1430.0

○禮曹判書申商啓: "織造婢, 毋聚官門, 依私家例量給苧麻, 每歲一人織二匹以納, 則庶事簡, 而織婢不厭其苦矣。" 上不答。 商出, 上謂代言等曰: "申商之言, 不可也。" 對曰: "公家之事, 何可若是?" 上曰: "進貢非數年之事, 不可不布置。 予意以謂凡事專治, 則無不成, 今別立一司, 擇人而任之, 得如典廐(暑)
                〔署〕
              令金器之者, 職高則授行職, 職卑則授本品, 久任專治, 則事可易成矣。" 對曰: "上敎誠然。" 上曰: "古有織造司乎?" 對曰: "未知。" 尹粹曰: "當新設紙造所, 皆以爲紙品必未及南原、全州, 今紙造所紙品極高, 反不用南原、全州之紙。 若設一司, 專治織造, 則亦必極善。" 上曰: "新設紙造所時, 許稠以爲不可, 紙品之善, 今乃若是, 其議設織造司便否以啓。"
地名: 南原 (全羅道, 都護府)
年: 1431.0

○禮曹啓: "京畿
              衿川住戶長莊美, 父歿未幾, 母又歿, 連守墳, 一日一歠粥, 朔望致祭, 至今不廢。 交河縣住黃檿父母沒, 連六歲守墳, 蔬食歠粥, 寢苫枕塊, 哭泣不輟。 陰竹縣住尹珠, 其父得疾, 專身不遂, 不離側奉養, 及歿, 擗踊哭泣, 廬墓三年。 兪賁父歿守墳, 泣血三年, 未嘗見齒。 金均母歿, 織屨編茵, 賣以爲食, 廬墓三年, 又三年不廢朔望之奠。 川寧縣住安六孫年十一父歿, 廬墓三年。 陽智縣住韓信事父母盡愛敬, 父歿守墳, 不廢朝夕之奠, 哀慼三年。 高陽縣住生員洪伊年過四十, 不求聞達, 不離親側奉養, 雖難繼之物, 盡力求索以獻。 楊州府住前訓導申安善年方五歲父歿, 奉母孝養, 及母死, 合葬于父墳, 三年不出洞口, 朝夕朔望奠兩墳如一, 不作佛事, 鄕黨敬信。 原平住及第李孟畯妻文氏年二十一夫亡, 守信凡三十年。 全羅道
              全州記官李貞年十二母歿, 抱屍哀呼, 晝夜不輟, 居于殯側, 親自炊爨, 以供朝夕, 守墳三載。 茂珍郡記官金羅年九歲母歿, 廬于墳側, 以終三年。 南原府住姜一遇年十六母歿, 守墳三年, 以禮終制。 龍安縣住高天桂, 己亥年征對馬島時, 代父以行, 被虜拘留, 至庚子年乃還, 父已死, 行喪三年, 養其母盡孝。 茂珍郡住船軍李實妻年十四, 擧家瘟疫, 隣里不通, 母及兄俱歿。 女與其父藁葬於外, 父又歿, 女呼天擗地, 以槽掩葬父屍, 晝夜不離。 疫氣旣息, 乞貸邑里, 先葬父母, 後葬其兄。 全州住參軍鄭尙周妻金氏年二十六夫亡, 隨夫母以居, 年逾八十, 孝養無違。 康津縣住生員金适妻金氏, 年二十五夫亡, 不離姑側, 奉養至誠, 愈久不衰。 慶尙道
              慶山縣住孫日宣, 家有疫疾, 父歿未期, 母又歿, 人皆畏避。 日宣親負屍藁葬, 朝夕哀哭, 遂同穴而葬, 歠粥面墨, 盡心致奠, 以終三年。 寧海府住朴龍, 無奴僕, 産業至貧, 父歿葬訖, 廬于墓, 不顧生産。 大丘郡(任)
                〔住〕
              船軍朴得春, 家貧無賴, 母死守墳, 歠粥擔石。 至騎船之期, 則賣田雇人, 以代其役, 遂終三年。 永川郡住散員金學文事親孝, 得四時新物, 必先獻父母, 父歿身係船軍, 未得恒居墳側, 番上則戍海, 番下則守墳, 薦時食一如生時。 忠淸道
              稷山縣住食醫崔子雲, 母歿守墳三年, 朝夕哭泣, 親執炊爨。 父專身不遂, 臥床者七月, 子雲親自湯(樂)
                〔藥〕
              , 灸之得差, 猶不離側, 盡心孝養。 洪州住陳謹, 年方十歲父歿, 哀痛過情, 及母死, 廬于墓側, 朝夕哀呼。 大興縣住朴近妻郭氏, 年二十六夫死, 斬衰三年, 祥禫之後, 不歸其家, 侍舅姑側, 紡績織紝, 以供衣服, 親調甘旨以奉養。 保寧縣女甘勿伊年三十九夫亡, 服衰三年。 服闋, 母及兄弟欲嫁之, 匿不從, 隨子以居。 舅死, 又喪三年, 母死, 又喪三年。 公州住金叅妻朴氏年十八夫亡, 親備朔望之奠, 以終三年, 隨舅氏以居, 盡心奉養者, 今四十三年。 溫水縣住姜訥妻年二十五夫亡, 母欲奪志, 不從, 守節至今。 泰安郡住金洽妻若信年三十三夫亡, 服喪三年, 隨舅姑盡孝養, 及舅姑歿, 又行三年喪, 至今守信。 平安道
              安州住魯思點, 父歿守墳三年, 朝夕哭奠, 負土成墳。 上項孝子節婦內, 未蒙褒賞者, 依他例復戶; 孝子才堪從仕者, 量才敍用。" 從之。
地名: 南原 (全羅道, 都護府)
年: 1454.0

○刑曹啓: "南原囚內資寺婢大德與奸夫謀殺本夫, 律該凌遲處死。" 從之。
地名: 南原 (全羅道, 都護府)
年: 1455.0

○議政府據禮曹呈啓: "全羅道
              萬頃縣前驛丞洪簡, 父死守墳, 其母又得腹疾, 穀道不通, 身瘴濱死, 簡割脛肉細切, 以麪爲丸, 和酒以進, 穀道遂通, 其疾小愈。 明日又進, 大白蚓從穀道出, 其疾永痊。 前副司正金孟倣, 其父得惡腫將死, 自割脛肉細切, 和酒以進, 其父不肯飮, 孟倣先嘗, 父乃飮之, 其疾小愈。 後父疾復作, 又割進之, 乃愈。 竝孝行特異, 人所難能, 宜旌門敍用。 金堤縣學生韓繼忠, 年二歲, 母死, 年未十歲, 父又沒, 居墓側, 朝夕哭奠, 以終三年。 年至三十, 躬自負土, 更營母墳, 麤衣藁鞋, 又終三年。 又嫡母沒, 擔土營塚, 親自炊爨, 守墳三年。 又圖父母形, 出告反面。 扶安縣良女召史, 其夫船軍韓乙生死, 十五年不食魚肉、葱、蒜, 歲久衣破, 更着白衣。 其兄弟憐其貧而無子, 欲改嫁, 固辭不從。 金溝縣學生柳九源死, 其妻芿叱德守墳三年, 至今八年不食肉。 又圖夫形, 掛於房內, 朝夕哭奠, 以冠服置諸左右, 事之如生。 錦山郡故注書吉再之女, 適幼學李孝誠, 事舅姑如事父母。 二十六歲, 其夫無子而死, 凡干喪事, 一遵《家禮》, 不用浮屠。 其舅欲以孝誠田及奴婢分與諸子, 而感吉氏誠孝, 未敢發言, 吉氏知其志, 盡還於舅, 率己奴婢奉養如初, 舅姑感悔, 不奪奴婢田地。 歲至丁巳, 其母病, 還家侍側, 及沒因居焉, 每節必具衣服甘旨, 歸覲舅姑。 又其兄吉師舜仕于京, 吉氏與其兄金石精妻, 同心輸其糧米。 師舜死, 子皆幼弱, 使姪迎屍, 殯于家, 又使姪主喪, 吉氏與師舜妻同居, 服喪期年。 又石精妻死, 心喪三年。 又舅病篤, 身自奉藥, 及死哭之, 眼暗, 諸子欲作佛事, 吉氏以長子之妻, 首行朔祭, 諸子因以感悟, 只行朔望之奠。 昌平縣學生金河遜死, 其妻安氏年二十二, 葬于家北, 朝夕哭奠, 以終三年。 其父哀其早寡貧窮, 欲改嫁, 誓死不從。 其婦行可賞, 宜竝復戶。 全州幼學卜閏門, 母沒廬墓, 親自炊爨, 至誠供奠。 距家十五餘里, 每日定省於父, 以終三年。 掛母影幀於凈室, 朔望致祭, 獻其時物, 出告反面, 事之如生。 金堤縣前副司正金遜之, 母死, 躬擔土石以成塚, 雖寒, 着芒鞋不服煖衣, 廬墓三年。 又其父病苦, 嘗糞號泣, 乞以身代。 及歿一如母喪, 且事繼母, 如事親母。 沃溝縣學生李景文, 其父死, 以母宿疾未得廬墓, 及母死, 葬於父墳之側, 擔土成墳, 親自炊爨, 供奠兩墳, 終三年後, 不脫喪服, 因居父墳, 悲痛哀泣, 無異初喪。 竝孝行可賞, 宜隨才敍用。 南原府
              金自江病苦, 其妻衍金絶飮食, 及死欲與偕死, 父母止之, 不聽, 蒿葬於外, 卽日而死。 宜旌門礪節。" 從之。
地名: 南原 (全羅道, 都護府)
年: 1456.0

○庚戌/傳旨刑曹曰: "軍資監奴韓得敬、順天官奴許悟、義盈庫奴黃衆改名允禮、奴黃孝誠、都官奴朴吾乙未改名春美、奴金吾乙麻知改名孟興、奴若守改名陳治、奴洪自瓊、奴尹德生、奴宋天守改名田守、內資寺奴張住持改名治孫、奴張末同、內贍寺奴壽佐改名陳壽、奴玄勿金、上林苑奴金元萬改名麗山、奴咸今生、通禮門奴洪仲山、德寧府奴車麻老、長興庫奴毛同改名金同、黃州官奴金允山、仁順府奴金致、司醞署奴金吾乙未同改名麗生、古阜官奴都末生、金海官奴亏加應之改名柳雨、奴沈末同、忠州官奴金吉生、南原官奴梁亡吾之等, 今爲原從功臣, 已永許爲良, 其削名奴籍。" 又傳旨曰: "臨瀛大君
              璆奴李勝連、奴金龍守、桂陽君
              璔奴金今音同、右議政李思哲奴內隱同、奴洪智、兵曹判書申叔舟奴梁叱同伊、吏曹判書權擥奴金波智、鎭撫陳善奴介同改名孝孫等, 今爲原從功臣, 已永許爲良, 以公賤年歲相準者充給。"
地名: 南原 (全羅道, 都護府)
年: 1457.0

○傳旨刑曹曰: "靈光永屬婢仲非, 賜都承旨曺錫文, 延安永屬婢德非、古阜永屬婢召史, 賜右議政姜孟卿; 昆陽永屬婢莫今, 賜雲城府院君
              朴從愚; 任實永屬婢心水, 賜領中樞院事尹師路; 平壤永屬婢性德、梁玉妹厚存, 賜坡平君
              尹巖; 安邊永屬婢於應伊、濟州永屬婢栢州, 賜花川君
              權恭; 靈光永屬婢松伊, 賜前判中樞院事李季甸; 稷山永屬婢梅花、李石貞妾女小非, 賜判中樞院事李澄石; 玉果永屬婢春月、成勝妾女性今, 賜左贊成申叔舟; 咸興永屬婢銀非, 賜右贊成黃守身, 文化永屬婢玉今、友直女子無心, 賜判中樞院事權擥; 李澄玉妾女哲今, 賜判書韓明澮, 靈光永屬婢玉京, 賜判書權蹲; 忠州永屬婢未致, 賜判書洪達孫; 閔伸妾女玉眞, 賜知中樞院事朴薑; 高山永屬婢欣加伊、李老女諫非, 賜都節制使楊汀; 永興永屬婢矢靡他、梁玉妹閑存, 賜都節制使洪允成; 咸安永屬婢小非、成勝妾女玉童, 賜判書朴元亨, 吉州永屬婢寶今、金尙忠女子尙非, 賜參判具致寬; 大興永屬婢於屯、李老女子李非, 賜前大司憲崔恒; 珍島永屬婢召史、趙完珪妾女玉今, 賜判內侍府事田畇; 錦山永屬婢召史, 賜前提學尹士昀; 權自愼妾女未致, 賜府尹柳洙; 吉州永屬婢定非、兪應孚妾女還生, 賜同知中樞院事奉石柱; 雲峯永屬婢奇德、李末生女子石非, 賜府尹康袞, 牙山永屬婢寶德, 賜都節制使柳河; 康津永屬婢若非, 賜觀察使元孝然; 蔚山永屬婢欣德, 賜中樞崔濡; 全州永屬婢漢非, 賜參判黃孝源; 金海永屬婢祿只, 賜左承旨尹子雲; 結城永屬婢於屯, 賜右承旨韓繼美; 權策妹召史, 賜參議曺孝門; 長連永屬婢延香, 賜右副承旨金礩; 博川永屬婢者斤伊, 賜參議權愷; 江界永屬婢全伊, 賜提學鄭守忠; 婢順非, 賜上護軍柳溆; 南原永屬婢吳非, 賜判事柳泗; 金堤永屬婢內隱非, 賜大護軍安慶孫; 泗川永屬婢永老, 賜上護軍趙得霖; 錦山永屬婢小斤伊, 賜副正洪順孫; 眞寶永屬婢春伊, 賜節制使郭連城, 康津永屬婢內隱伊, 賜前護軍崔潤。"
地名: 南原 (全羅道, 都護府)
年: 1464.0

○全羅道
              古阜船軍林陽茂、金堤
              鄭連等五人詣承政院密啓曰: "羅州牧使宋益孫潛有異志, 連結古阜郡事柳晡、興德縣監金徽、井邑縣監李文饒、茂長縣監由峻, 潛通於南陽府院君
              洪達孫, 謀爲不軌。 蹤迹荒唐, 且益孫有悖逆之言, 故來告耳。" 命義禁府都事洪剛往羅州, 拿益孫及判官崔昕首吏各一人來, 知事鄭忠源拿晡、徽、文饒、峻及事干古阜人金得精ㆍ尹毛隱ㆍ論伊、南原人孫今ㆍ孫成己、僧弘識、書員崔守萬、益孫奴金金等來, 又命囚林陽茂等於義禁府, 以待益孫之來。
地名: 南原 (全羅道, 都護府)
年: 1467.0

○南原君
              黃守身卒。 守身字季孝, 翼成公
              喜之子。 蔭補宗廟副丞, 累歷兼知刑曹事, 拜承政院右副承旨, 遷至都承旨, 以事罷。 歷刑曹參判, 出爲慶尙道都觀察使, 拜議政府右參贊, 與佐翼功臣封南原君, 陞左參贊。 進左贊成, 拜右議政, 遂陞領議政。 至是卒。 爲人體貌雄偉, 性資寬洪, 有宰相器度。 稍涉經史, 長於吏治, 爲相務存大體。 然能爲方圓, 與世浮沈, 歷仕累朝, 無大建明。 賄賂輻輳, 至於貪一畝之田, 爭一口之奴, 屢致臺諫彈劾。 時人爲之語曰: "姓黃心亦黃。" 訃聞, 輟朝市三日。 諡烈成: 秉德尊業, 烈; 佐相克終, 成。 子一, 眘。
地名: 南原 (全羅道, 都護府)
年: 1472.0

○刑曹三覆啓: "南原囚僧敬淳與私奴道者、四同同謀毆殺僧海潜罪, 律該敬淳斬, 道者、四同竝絞待時。" 從之。

○乙酉/刑曹三覆啓: "南原囚私奴莫三與得文、金山盜李奇童家衣服、雜物罪, 依受敎, 三人以上成群作賊, 爲首者絞待時。" 從之。
地名: 南原 (全羅道, 都護府)
年: 1474.0

○傳旨義禁府: "放珍島永屬官婢小斤加伊ㆍ婢溫伊ㆍ婢卜今ㆍ婢老介ㆍ婢內隱非ㆍ婢丁非ㆍ婢卜非ㆍ婢卜加伊、淸河永屬官奴李文仲、興海永屬官奴李承仲、南海永屬官奴李禮中、康津安置李芿叱同ㆍ李銀同ㆍ李金同ㆍ仲孫ㆍ金生叔ㆍ丁仁ㆍ丁終同、長鬐永屬官奴李永山、順天永屬官奴李介甫ㆍ李陽生ㆍ夫老ㆍ只下通ㆍ李同、水原安置許惟禮、造紙署徒年定役朴延年ㆍ朴侶ㆍ韓玉山ㆍ許山ㆍ鄭麟孫ㆍ金仲元ㆍ徐用守ㆍ金今山ㆍ魯叔文ㆍ金生ㆍ金長守ㆍ咸善同ㆍ李莫同ㆍ金有信ㆍ林貴成ㆍ龍石生ㆍ崔乃斤乃ㆍ咸連ㆍ鄭止善ㆍ池古進ㆍ鄭文、礪山付處孟碩欽、龍安付處金承順、南原付處金性原、中學書吏定屬趙忠武ㆍ朴好謙。"
地名: 南原 (全羅道, 都護府)
年: 1475.0

○刑曹三覆啓: "南原囚私奴四同與在逃千同、德龍、金里、光惠, 刦達刀寺
              吳愼儀家縱火强盜罪, 律該斬不待時, 千同等追捕斬, 妻子竝永屬所居邑奴婢。" 從之。

○刑曹三覆啓: "泰仁囚私奴朴主山三犯竊盜罪, 律該絞待時, 南原囚私奴其金謀殺本主罪, 律該斬不待時。" 從之。

○刑曹三覆啓: "南原囚私奴其金欲害本主南今孫, 結縛歐打罪, 律該斬不待時, 泰仁囚私奴朴主山三犯竊盜罪, 律該絞待時。" 竝從之。

○刑曹三覆啓: "南原囚千石、私奴玉山劫學生朴枝成家强盜罪, 律該斬不待時, 妻子依《大典》, 永屬所居官奴婢。" 從之。

○刑曹三覆啓: "南原囚千石玉山刦朴成枝家强盜罪, 律該斬不待時。 妻子依《大典》, 屬所在邑奴婢。" 從之。
地名: 南原 (全羅道, 都護府)
年: 1476.0

○刑曹啓: "南原正兵姜信同、百姓斤同ㆍ金貴同ㆍ末同, 與記官宋後、將校梁宏共謀, 誣訴府使沈寘濫用軍資米&#x25E34;上言, 及府使呈辭上京, 率僧四名, 遮立衙眷馬前, 搜其駄載之物, 追至宿所, 凌辱沈寘, 直入衙眷寢房。 又於前日辛叔良府使時, 亦托言濫收還上恐嚇之。 宋後ㆍ梁宏、將校梁晶奸女妓及私婢, 兩家排置, 其恣惡無忌如此。 雖經(散)
                〔赦〕
              宥, 不可全釋。 請令極邊全家永屬, 在逃梁晶亦令窮捕, 竝屬窮邊。" 從之。

○義禁府三覆啓: "南原府人宣略將(年)
                〔軍〕
              
              鄭之祥與正兵吳變虞謀殺良人曺楯及楯奴白金罪, 律該絞待時。" 從之。
地名: 南原 (全羅道, 都護府)
年: 1477.0

○義禁府啓: "前司僕判官任甫衡誣言: ‘棄妻梁氏, 在南原, 因綿花收買, 與鄕吏相來往, 因萬福寺點燈, 與僧人相來往。’ 又云: ‘異姓三寸姪韓懽曾與梁氏婢存非相奸, 梁氏獨在處常常來往, 梁氏欲歸南原, 懽止之, 以此疑之, 乘怒詬罵’ 發告罪, 律該杖一百ㆍ流三千里。" 命杖贖, 除流, 盡奪告身。
地名: 南原 (全羅道, 都護府)
年: 1478.0

○刑曹三覆啓: "全羅道
              南原府囚甲士朴貴孫、學生朴戒孫與私奴末金、僧性見謀殺三寸叔朴自新罪, 朴貴孫、戒孫竝律該凌遲處死, 末金、性見斬不待時。" 從之。
地名: 南原 (全羅道, 都護府)
年: 1479.0

○辛亥/受常參, 視事。 左承旨金升卿將司僕寺提調單子啓: "諸邑分養水牛, 自壬午年至今年, 孶息僅七十餘頭。 自今守令有能蕃息者, 請加資勸奬。" 上問左右, 右議政尹弼商對曰: "雖厚賞可矣。" 升卿曰: "資窮者陞堂上, 則無乃太過乎? 遞任時陞職, 何如?" 上曰: "可。" 左副承旨金季昌將全羅道觀察使李克增啓本啓: "南原囚良人金得僞造官印罪, 律該斬。" 上問左右, 弼商對曰: "愚民迫於飢寒, 偶犯此罪, 請減死。" 從之。 執義金礪石啓曰: "承旨柳洵, 以近侍之臣, 通書干請, 不可不問也。" 上曰: "洵之所爲, 果非矣。 比來士風不美, 如權景祐冒占奴婢訟于官, 竟不勝焉。" 時, 洵、景祐入侍, 洵啓曰: "臣聽老母之言, 不獲已通書, 臣實有罪。" 景祐曰: "臣之妹夫爭訟, 臣果涉其事, 然實非臣所爲也。" 上曰: "無賤籍而欲得之, 可乎?" 景祐曰: "臣罪固大矣。"

○刑曺三覆啓: "典獄囚靑坡驛子姜得敏, 敺殺仇叱同罪, 全羅道
              旌義囚良人宋南, 敺殺良人高止罪, 南原囚良人金水明, 敺殺金水生罪, 竝律該絞待時,綾城囚白丁朴夫奇、黃莫同、芿叱莊, 劫寺僧, 强奪衣服罪, 律該斬不待時, 妻子, 依《續錄》, 永屬所在官奴婢。" 竝從之。
地名: 南原 (全羅道, 都護府)
年: 1483.0

○辛丑/御經筵。 講訖, 大司諫朴繼姓等啓曰: "宋瑛, 遣妻奔競, 洪碩輔待遇奔競之人, 不卽彈劾, 亦非正直。 請須推問。" 大司憲李德良啓曰: "宋瑛、碩輔推劾之事, 上敎雖以爲難, 臣則以爲甚易也。 若舜孝已與殷老言之而固諱, 殷老以非舜孝所言, 而中演詐言, 欲斥宋瑛, 則皆爲奸詐。 請推問之。" 上曰: "不可以此小事, 刑訊宰相及士大夫也, 又不可以此小事, 刑訊兩家婢子及婦人, 以毁相爲容隱之大法也。 且其妻自往, 瑛何有罪?" 德良啓曰: "前者金瓘爲承文院正字, 請告歸南原, 其妻竊取賈人綵帛事覺, 瓘以家長坐罪, 雖妻所犯, 先坐家長例也。" 上曰: "瑛妻之事, 非如瓘妻竊物之類也。" 德良又啓曰: "前者黃孝源欲以妾爲妻, 憲府彈論之際, 孝源歸掌令安琛家請囑事覺, 琛與孝源, 竝坐奔競之罪, 亦前例也。" 上曰: "與孝源親往奔競之例, 不同矣勿言", 又謂繼姓曰: "昨覽疏奏所言, 皆不便。 予今日欲詳諭之, 凡臨敵對戰, 搴旗斬將, 此軍功之第一等也。 今李暹之勞, 不下於軍功, 當初長沙之泊, 其鎭將欲以無文犯境, 取供當斬, 暹乃抗辭不服, 其言可取。 且與中朝之人, 相唱和, 其詩雖不足稱, 然名爲武士, 而能唱和如是, 則中朝之人, 必以爲: ‘彼武士尙且如此, 其爲文士者, 從可知矣。’ 如是則其爲華國, 至大矣, 雖超五資, 何惜焉? 暹之職秩若高, 則予之初意, 欲陞爲堂上官矣。 辛柱、朴之蕃, 雖前日有過, 固不可以一過, 而終廢也。 人誰無過? 過而能改, 終爲善人矣。 卿等以爲: ‘迎接都監之事, 在臣子職分之內, 不必論賞。’ 然人臣所爲, 誰非職分? 若求諸職分之外, 則賞無可行之時也。 卿等謂予: ‘天使所言, 無不聽從’, 予豈樂從其言哉? 小人之情, 小有不合於意, 便生猜怒, 無所紀極, 故勉從之耳。 況彼族親, 一月之內, 或戴玉腰金, 世寧有此乎? 直與野人無異, 不足殫論也。 卿等以爲: ‘張有誠, 以通事, 而充副使, 於事體未便’, 然在祖宗朝, 有如金有禮者, 亦以正使, 來往矣。 今者雖遣有誠, 何害乎? 且有誠豈與中朝之人, 自相賣買爲哉? 修理都監役僧, 予非是好佛而然也。 功役煩重, 而軍卒不足, 故廣聚其力, 欲畢其役耳。 且僧人無度牒者, 皆隱于山, 欲避役逃賦矣, 等是遊手之民, 寧赴此役, 以用其力, 無乃不妨乎?" 同知事李瓊仝啓曰: "請使兩宗, 先試經文, 然後赴役何如?" 上曰: "事急, 不可以試經也, 況今赴役之僧, 解經者幾何?" 侍讀官閔師騫啓曰: "臣觀今赴役之僧, 皆丁壯, 今不限其數, 則臣恐軍額因此大耗矣。" 上曰: "已立法, 其曾係軍籍者, 安敢冒受度牒乎?" 李德良又請推宋瑛、碩輔之事, 閔師騫啓曰: "外人未知上旨, 必以謂: ‘不分是非, 不辨曲直矣。’ 今臺諫之言, 皆公論所在, 不從則有累聖德矣。" 上曰: "予無私意, 庸何累德乎? 好爲讜訐, 而攻發陰私, 聞人小過, 則爭起而詆毁, 此風化之累也, 予甚惡之。 風化非一朝一夕所能移也。" 師騫啓曰: "在聖上包容之德, 何可勝言? 但善惡不分, 是非不明, 則無以勸懲矣。" 德良又啓曰: "府中又有如宋瑛、碩輔之事, 昨日本府齊坐完議。 掌令李從允告于坐中曰: ‘辛柱之事, 前已發明, 彈覈爲難’, 臣問曰: ‘何以見辛柱, 而聞此言乎? 從允曰: ‘柱來吾家詳言之, 故聞之矣。’ 臣意以謂, 辛柱方被彈論, 而奔競請托, 從允聽其請辭, 而公然發言, 殊失臺風, 故臣欲推問之。" 上曰: "此事與宋瑛之事, 大異矣。 其問之。" 李瓊仝啓曰: "遞宋瑛掌令何如?" 上曰: "予豈愛一宋瑛, 而不聽臺諫之言哉? 前日憲府, 累月彈論, 而不聽, 故乃發摘小過, 必欲罷之, 此非公心, 所以不聽也。" 瓊仝又啓曰: "國家自許李巨右入朝, 以後平安之路一開, 而建州野人, 皆欲由此入朝, 臣以爲此弊不少矣。 我國與野人交通之事, 常諱於中朝, 平安之路, 乃朝聘往來之地, 言語相連。 若言或及之, 則恐見責於中朝, 況我朝至誠事大, 凡被擄唐人, 一切解送, 野人之含怨, 久矣。 且李滿住之死, 常懷報復, 今雖乍稱歸順, 人面獸心, 其心難測。 若往來此路, 熟視關防虛疎, 則禍變亦難料也。 臣意以爲 ‘自此以後, 都督酋長外, 勿令從此路, 入送爲便。’" 上曰: "彼人等, 非我族類, 其心必異, 其爲防患, 不可不愼也。 卿言果是。" 瓊仝又啓曰: "臣曾侍左右, 伏覩接見之時, 命野人陞御榻, 親接言語, 臣切寒心。 野人腥膻之臭, 不可近也。 請自今令通事, 傳言語, 勿令親接。" 上曰: "欲使野人, 知其款厚之意, 則當如是也。"